ועדת החוקה, חוק ומשפט, כנסת 20, פרוטוקול מספר 240, 2016-07-19 11:15

ניסן סלומינסקי: בוקר טוב, אנחנו מחדשים את ישיבת הוועדה.

ניסן סלומינסקי: הנושא: צו הענקת סמכויות לפי חוק סדר הדין הפלילי (סמכויות אכיפה – מעצרים), התשנ"ו-1996.

<מאיר פוקס: בהמשך לישיבה קודמת שהייתה שבה אישרה הוועדה מתן סמכויות עיכוב ומעצר לעובדי רשות המעברים היבשתיים, העובדים עברו הכשרה, נבדקו וקיבלו את ההסמכה.

<מאיר פוקס: ב-10 באוגוסט ההסמכה פוקעת, לכן אנחנו מתכנסים כאן כדי לבקש את אישור הוועדה לאשר באופן קבוע את המשך מתן הסמכויות.

ניסן סלומינסקי: זה המקום היחיד שבו יש הפרטה בנושאים האלה?

<ארז צידון: זו לא הפרטה.

ניסן סלומינסקי: יש עוד מקומות שבהם יש אזרוח, או שזה המקום היחיד שבו אנחנו נותנים סמכויות לאזרח, לא לאיש צבא או משטרה?

<מאיר פוקס: חשוב להבהיר שמדובר באזרחים עובדי מדינה.

<מאיר פוקס: זה אמנם לא שוטרים או חיילים, אבל זה עובדי מדינה.

<ארז צידון: הייעוד העיקרי של המעברים זה ביטחון, אבל גם לתת שירות לכל מי שמשתמש, אם זה אזרחים ישראלים, פלסטינים.

ניסן סלומינסקי: יש לזה בטח עוד יעוד, אם זה סחורות מוברחות, דברים כאלה.

<ארז צידון: גם סחורות.

<ארז צידון: מה שצריך לעבור, שיעבור.

<ארז צידון: יש סמכויות מלאות בנושא ביטחון לעובדים של משרד הביטחון ולעובדים של חברות האבטחה.

<ארז צידון: אנחנו פועלים על פי החלטת ממשלה לגופים מנחים.

<ארז צידון: השב"כ והמשטרה נותנים לנו סמכויות מלאות בנושא ביטחון, אם זה עיכוב, חיפוש.

<ארז צידון: הנושא שפה מדובר עליו הוא נושא פלילי, הוא לא ביטחוני ישיר.

<ארז צידון: הסמכויות ניתנות רק לאנשים שהמשטרה הכלילה אותם במערכת רעות, שזאת מערכת משטרתית.

<ארז צידון: פה אנחנו מסייעים למדינה.

<ארז צידון: מי שהמדינה מחפשת אותו, עבר במעבר וראינו שזה האדם שדרוש, הסמכות שלנו היא לעכב אותו עד שהמשטרה מגיעה.

ניסן סלומינסקי: זה המקרה היחיד?

ניסן סלומינסקי: אתה אומר שהמשטרה יכולה להחיל עליכם את הנושא הביטחוני בלי חוק.

<ארז צידון: יש החלטת ממשלה.

<ארז צידון: פועלים על פי חוק.

ניסן סלומינסקי: חוק והחלטת ממשלה אלה שני דברים נפרדים.

ניסן סלומינסקי: האם מדובר בהחלטת ממשלה שאומרת שמותר לכם להתעסק בנושא הביטחוני, או שאתם השליחים, אתם היד הארוכה של הצבא והמשטרה?

<ארז צידון: החלטת הממשלה קובעת שיש גוף מנחה, שזה השב"כ והמשטרה, ויש גוף מונחה, גוף מבצע, שזה אנחנו, רשות שדות התעופה, הנמלים ונתב"ג.

<ארז צידון: יש את הגופים שעושים את הפעולה בפועל, אבל יש גוף שמנחה אותם, אומר להם מה עושים, איך עושים.

ניסן סלומינסקי: יש הרבה דוגמאות.

ניסן סלומינסקי: האם במקרים האחרים הנושא הפלילי קיים או לא קיים?

ניסן סלומינסקי: מתוך המכלול כולו, ויש הרבה, איך אנחנו תמיד רק איתכם נתקלים ועם כל האחרים אנחנו מסודרים?

ניסן סלומינסקי: אם יש סידור, למה לא עושים לכם גם, ואם אין סידור, מה קורה איתם?

<מאיר פוקס: אנחנו מדברים כאן על רשות המעברים.

<מאיר פוקס: הוועדה אישרה בזמנו לעוד גופים שגם להם יש סמכויות לפי סעיף 39 לחוק המעצרים.

<מאיר פוקס: ב-2010 אישרו לרשות האוכלוסין וההגירה, לביקורת הגבולות סמכויות עיכוב ומעצר.

<מאיר פוקס: יש עוד גופים שיש להם סמכויות עיכוב ומעצר שאנחנו מדברים עליהם עכשיו, כמו רשות העתיקות לגבי שוד עתיקות וכאלה דברים.

ניסן סלומינסקי: שם הסמכות קבועה, או שזו הוראת שעה?

<מאיר פוקס: הוועדה אישרה.

<מאיר פוקס: השר מסמיך כל שנתיים אחרי שבודקים אותם.

ניסן סלומינסקי: הוועדה אישרה ונתנה את הסמכות לשר?

<מאיר פוקס: כן.

ניסן סלומינסקי: למה אצלכם זה לא?

<מאיר פוקס: זה אותו דבר.

<מאיר פוקס: כרגע אנחנו מבקשים את אישור הוועדה, כדי שהשר ייתן את ההסמכה.

<אפרת חקאק: אני אזכיר את ההיסטוריה איך זה קרה.

<אפרת חקאק: בדרך כלל השר לביטחון פנים מגיע לוועדה עם בקשה להסמיך את העובדים המנויים בצו, לתת להם את סמכויות העיכוב.

<אפרת חקאק: הוועדה אישרה בכל הגופים האחרים סמכות לתקופה בלתי מוגבלת בזמן.

<אפרת חקאק: הסמכות היא לגוף, כאשר השר כל שנה, שנתיים מוציא צו לעניין העונשים הספציפיים שהוא מסמיך בעקבות ההסמכה של הוועדה.

<אפרת חקאק: מה שקרה ברשות המעברים - -

ניסן סלומינסקי: היו לי שאלות, אבל לא קיבלתי תשובות.

<אפרת חקאק: נכון.

ניסן סלומינסקי: גם עכשיו יהיו לי שאלות.

<אפרת חקאק: אולי יהיו להם תשובות.

<אפרת חקאק: הם באו עם הבקשה לפני שנה.

<אפרת חקאק: חברי הוועדה היו מוטרדים מכמה בעיות.

<אפרת חקאק: בגלל שהאזרוח של המעברים היה רק בהתחלה, הוועדה רצתה לראות איך הדבר יפעל בשטח.

ניסן סלומינסקי: באירופה, כאשר נכנסיםx אנשים לתקופה מסוימת, ברגע שהתקופה פגה הם יוצאים בחזרה.

ניסן סלומינסקי: יש שליטה מלאה של המדינה מי נכנס ומי יוצא.

ניסן סלומינסקי: פה אני לא מדבר איתכם על עובדים זרים, שזה סיפור נפרד, אני מדבר איתכם על אלה שעוברים במעברים.

ניסן סלומינסקי: האם יש שליטה?

ניסן סלומינסקי: נניח מישהו נכנס בגין איחוד משפחות או חתונה.

ניסן סלומינסקי: יש כאלה שנכנסים לעבודה.

ניסן סלומינסקי: האם אתם יודעים כמה נכנסו וכמה יצאו בתוך שנה על-מנת לדעת כמה עודף נשאר בפנים?

ניסן סלומינסקי: להערכתי, העודף הזה גדול מאוד.

ניסן סלומינסקי: אני מניח שזאת הייתה השאלה ששאלתי אתכם בפעם הקודמת.

<ארז צידון: התשובה לא השתנתה.

<ארז צידון: מה שאתה מתאר מכונה סגירת מעגל.

<ארז צידון: יודעים מי נכנס, לא יודעים מתי הוא יוצא.

<ארז צידון: אם הוא בא למחרת, אני מניח שהוא יצא.

<ארז צידון: אם אתה רוצה לדעת מי נמצא בארץ, אין אינדיקציה לדעת.

ניסן סלומינסקי: איך יכול להיות דבר כזה?

<ארז צידון: זאת סוגיית שעלתה לפתחו של שר הביטחון הקודם.

<ארז צידון: צריך להפנות את השאלה אליו.

<ארז צידון: אנחנו גוף שמבצע, אנחנו לא גוף שקובע מדיניות במקרים האלה.

ניסן סלומינסקי: מי צריך לפקח?

ניסן סלומינסקי: נניח שנכנס אדם עם אישור לשבועיים.

ניסן סלומינסקי: מי צריך להשגיח שהוא יצא, לפקח על זה?

ניסן סלומינסקי: הגבולות הם הפקר?

ניסן סלומינסקי: אם הם הפקר, שיתנו לכולם להיכנס, למה צריך לעמוד שם?

<ארז צידון: חלק מהבעיה זה שהגדר לא סגורה, יש כניסה של שוהים בלתי חוקיים.

<ארז צידון: אנחנו מטפלים במי שיש לו אישור.

<ארז צידון: הבעיה היא לא אצלנו.

<ארז צידון: אנחנו גוף מבצע.

<ארז צידון: השאלה נכונה, צריך להפנות אותה למעלה.

<אפרת חקאק: היו בעיות אחרות שחברי הכנסת הצביעו עליהן בשנה הקודמת.

<אפרת חקאק: הראשונה, שזו בעיה שחבר הכנסת סעדי הצביע עליה, הייתה לגבי הדיפרנציאציה בין האזרחים הערבים לאזרחים היהודים במעברים, מבחינת הפרקטיקה של שעות ההמתנה.

<אפרת חקאק: מה שהטריד את חבר הכנסת מקלב בזמנו הייתה השאלה: מה קורה כאשר אתם רואים בגבול עבירה של סחר בסמים, עבירה של הברחות, האם גם שם אתם מוסמכים לעצור או לעכב את הבן אדם עד הגעת המשטרה, או שאתם מתעסקים אך ורק במי שמופיע במערכת רעות.

<אפרת חקאק: השאלה שנלווית לשאלה הזאת היא מי קובע מי נמצא במערכת רעות - האם עברייני ביטחון גם נמצאים בתוך הרשימה, האם עברייני מסים נכנסים לתוך הרשימה.

<אפרת חקאק: פה, אני מניחה, יש לכם קצת ניסיון מהשנה שעברה כדי להגיד לנו את מי אתם מעכבים בגבול.

<ארז צידון: היום, כשעשינו בדיקה ביטחונית, תפסנו מישהו עם סמים.

<ארז צידון: בישיבה הקודמת היה ביצים, בשר, דברים כאלה.

<ארז צידון: לנו אין סמכות לעצור ולעכב, אנחנו פועלים מול רשויות.

<ארז צידון: ביצים ובשר זה הפיצו"ח, סחורות למיניהם זה משרד החקלאות, סמים זה משטרה.

<ארז צידון: אם אנחנו רואים, אז אנחנו מודיעים לגוף הרלוונטי.

<ארז צידון: אם הוא לא מגיע בפרק זמן סביר, אז אני משחרר.

ניסן סלומינסקי: מה זה פרק זמן סביר?

<ארז צידון: עד חצי שעה.

<ארז צידון: בקטע הזה אין לי סמכות לעכב.

ניסן סלומינסקי: זה לא מעשה חלם?

<ארז צידון: חלם.

<ארז צידון: הדיון הוא על רעות.

ניסן סלומינסקי: אתם באתם עם העניין של רעות, אבל אנחנו צריכים להסתכל בראייה קצת יותר כוללת.

ניסן סלומינסקי: אם אנחנו רואים שיש כאן מעשה חלם, צריך להתריע על זה.

ניסן סלומינסקי: כולם בסוף הם לטובת מדינת ישראל.

ניסן סלומינסקי: זה מעשה חלם שאין כדוגמתו.

ניסן סלומינסקי: איך מפצחים את הפיצוח, אין אנחנו משנים את הדבר הזה?

<ארז צידון: אם לעובדי המדינה היו סמכויות מרגע שהם זיהו את העבירה לעכב ל-3 שעות - -

ניסן סלומינסקי: מה קורה בשדות התעופה או במקומות האחרים שאתם אומרים שיש משהו דומה?

<ארז צידון: אני אגיד לך מה השוני.

<ארז צידון: בשדה התעופה יושב נציג מטעם רשות המסים ומטעם הפיצו"ח באופן קבוע.

<ארז צידון: אצלנו בגלל שמדובר על כמות מעברים גדולה יש רק בכמה מעברים בודדים את הנציגות שלהם.

<ארז צידון: זה יותר במעברי סחורות, זה פחות במעברים של האנשים.

<ארז צידון: הם עובדים עם צוותים ניידים שמגיעים לפי קריאה.

<ארז צידון: אין כמעט מצב שאנחנו משחררים מישהו שעשה עבירה, כי הגוף הרלוונטי מגיע ומטפל בו.

<ארז צידון: זה מה שקורה בפועל.

ניסן סלומינסקי: אצלכם אין אף שוטר או חייל?

<ארז צידון: אנחנו לא מפעילים את כל המעברים.

<ארז צידון: יש מעברים בירושלים שיש בהם משטרה, יש מעברים שהצבא נמצא בהם.

<ארז צידון: הבעיה העיקרית זה שאין נציגים של הגופים האלה.

ניסן סלומינסקי: איך מטפלים בדבר הזה?

<אפרת חקאק: אין לי פתרון קסם, זה מאוד בעייתי.

<אפרת חקאק: חבר הכנסת מקלב חשש בשנה שעברה שעובדי רשות המעברים יהפכו לזרוע הארוכה של רשות המסים, של משרד החקלאות, זאת מבלי שיש להם את ההכשרות.

ניסן סלומינסקי: הפוך.

<מורן קבלו: יש את חוק המעברים שנמצא די הרבה זמן במשרד המשפטים.

<מורן קבלו: הוא מסדיר את כל הסמכויות של רשות המעברים היבשתיים.

<מורן קבלו: הוא כולל בתוכו את גביית האגרות במעברים.

<מורן קבלו: יש התנגדות מקיר לקיר של הרבה גורמים במשרד המשפטים, בעיקר של משרד המשפטים עצמו.

<מורן קבלו: היינו מאוד רוצים לקדם אותו.

ניסן סלומינסקי: מי הגוף שמטפל במשרד המשפטים בנושא הזה?

<מורן קבלו: דינה זילבר.

<מורן קבלו: יש התנגדות של הרבה גופים.

<מורן קבלו: היחיד שלא מתנגד והוא כן איתנו בעניין זה מתאם פעולות הממשלה בשטחים.

<ארז צידון: החוק הזה יסדיר את כל הסמכויות.

<מורן קבלו: זה תזכיר חוק מאוד גדול.

<מורן קבלו: הוא בהחלט יכול לסייע בעניין.

ניסן סלומינסקי: אני מבין ממך שהוא לא כל כך מתקדם.

<מורן קבלו: הוא די תקוע במשרד המשפטים.

<אפרת חקאק: זה נושא שיש בו שאלות עקרוניות, כמו השאלה של איך מסדירים מעבר שהוא בעצם מעבר שאזרחי המדינה עוברים בו ביום יום.

<אפרת חקאק: אני אזכיר שיש סמכות כללית לכל בן אדם פרטי לעכב אדם אחר אם מדובר בביצוע עבירת אלימות, פשע, גניבה או עבירה שגרמה נזק של ממש לרכוש.

ניסן סלומינסקי: הברחת סמים נחשבת לגניבה?

ניסן סלומינסקי: זה נקרא פשע?

<אפרת חקאק: זה מאוד יכול להיות פשע, תלוי בכמויות.

<ארז צידון: תלוי אם זה סמים לשימוש אישי.

<ארז צידון: זה נכנס להרבה הגדרות.

ניסן סלומינסקי: אתם לא נוגעים בזה, אתם רק מודיעים.

ניסן סלומינסקי: אם יבוא מישהו - -

<ארז צידון: אין כמעט מצב שלא מגיעים.

<ארז צידון: נדירים המקרים ששחררנו מישהו שהבריח ביצים, בשר או סמים.

<ארז צידון: זה לא קרה.

<אפרת חקאק: הסמכות שהם מבקשים לקבל פה היא סמכות עיכוב עד שהמשטרה מגיעה.

<אפרת חקאק: אם הבן אדם מתנגד לעיכוב, אפשר לעצור את הבן אדם.

ניסן סלומינסקי: לכמה זמן הם יכולים לעכב?

<אפרת חקאק: עד 3 שעות.

<בני מיקניק: זה רק לגבי כאלה שעולים במערכת רעות.

<בני מיקניק: הם מוכרזים של משטרת ישראל.

ניסן סלומינסקי: רק לגביהם יש סמכות לעכב עד 3 שעות.

ניסן סלומינסקי: אם הוא לא נמצא במערכת רעות, אין לך סמכות לעכב אותו עד 3 שעות.

<אפרת חקאק: האם העבירות הביטחוניות נכנסו למערכת רעות?

<אפרת חקאק: דיברנו בזמנו על הממשק מול גורמים כמו השב"כ.

<ארז צידון: מי שאמור להכניס את זה הוא השב"כ.

<ארז צידון: אם זה ביטחוני, יש לנו את הסמכות לעכב עד 3 שעות.

<יפעת כהן אזולאי: הבקשה שמבוקשת פה היא לגבי אירועים פליליים.

<מורן קבלו: בעניינים ביטחוניים יש לנו כבר את הסמכות.

<אפרת חקאק: ברור שאם אתם רואים אירוע ביטחוני, על המקום יש לכם את הסמכות.

<ארז צידון: גם אם הוא דרוש.

<ארז צידון: אם אני מקיש את שמו של האדם במערכת והוא עולה כדרוש ביטחונית, יש לי סמכות לעכב אותו עד 3 שעות.

<אפרת חקאק: מכוח מה?

<ארז צידון: חוק הסדרת הביטחון.

<אפרת חקאק: שם קיבלתם הסמכה מפורשת?

<ארז צידון: כן.

ניסן סלומינסקי: רק ל-3 שעות?

<ארז צידון: זה מספיק בדרך כלל.

ניסן סלומינסקי: אם אתה רואה שהוא סוחב עליו חגורת נפץ - -

<ארז צידון: אנחנו לא נשחרר אף מחבל.

<ארז צידון: לכל עובד של חברות האבטחה יש סמכות בנושא ביטחוני.

<ארז צידון: אנחנו מעסיקים עובדים של חברות אבטחה שיש להם סמכות לעכב על רקע ביטחוני למשך 3 שעות.

<מורן קבלו: כל עוד זה נופל בהגדרה של פעילות חבלנית עוינת.

ניסן סלומינסקי: רק ל-3 שעות?

<ארז צידון: זה מספיק.

<ארז צידון: מגיע מי שצריך לטפל בזה.

<ארז צידון: 3 שעות זה הרבה.

<יפעת כהן אזולאי: לגבי מה ששאלת בעניין ההכללה.

<יפעת כהן אזולאי: כמו שאמרנו בדיון הקודם, יש את פקודת הקבע של משטרת ישראל, פקודה מס' 140312, שעניינה דרושים לחקירה או לעדות מבוקשים.

<יפעת כהן אזולאי: היא מסדירה את כל הנושא של איך מכלילים, מתי מכלילים, מה צריך לעשות לפני שמכלילים.

<יפעת כהן אזולאי: זה משהו מאורגן ומסודר.

<יפעת כהן אזולאי: הבקשה כאן היא רק לגבי כאלה שכבר הוכללו במערכת אבל לא מאותרים במדינה.

<יפעת כהן אזולאי: ברגע שהם עוברים במעברים הם ישר קופצים.

<יפעת כהן אזולאי: אתה צודק, אדוני היושב-ראש, שיש בעיה עם עבירות אחרות.

<יפעת כהן אזולאי: כאן מדובר על כך שהוא דרוש לחקירה, או שהוצא נגדו צו מעצר כללי.

<יפעת כהן אזולאי: את זה אנחנו מבקשים.

ניסן סלומינסקי: אנחנו רוצים לפתור את זה באופן כללי.

ניסן סלומינסקי: חשבנו בשנה שעברה שהשנה הזאת תספיק, שהפעם תבואו עם פתרון יותר כולל מאשר רק מערכת רעות.

ניסן סלומינסקי: זאת הייתה המטרה.

ניסן סלומינסקי: נתנו הוראת שעה כדי שתבואו לכאן עם תשובות.

<יפעת כהן אזולאי: אנחנו הבנו שהוראת השעה הייתה כדי לבחון את הנושא הזה שהיה חדש, כדי לראות כמה כאלה עוברים במעברים, איך זה מוכיח את עצמו.

<יפעת כהן אזולאי: מהממצאים שיש זה אכן הוכיח את עצמו.

ניסן סלומינסקי: תני לנו קצת מספרים.

<בני מיקניק: מפברואר, שזה המועד שהם עברו את ההכשרה וקיבלו את ההסמכה, ועד סוף יוני עברו כ-100 שנבדקו במערכת רעות ולגביהם התקבלה אינדיקציה שהם דרושי חקירה של המשטרה.

ניסן סלומינסקי: כמה הגיעו באותה תקופה שראיתם לגביהם שיש עבירות פליליות והם לא הופיעו ברעות?

<ארז צידון: בין 50 ל-70 אירועים.

ניסן סלומינסקי: כמעט דומה לאלה שמופיעים במערכת רעות.

<ארז צידון: גם הם טופלו.

<ארז צידון: זה לא שהם שוחררו.

ניסן סלומינסקי: לפעמים העניין של חצי שעה במערכת רעות מספיק, לפעמים לא.

ניסן סלומינסקי: אם לא, אתה צריך לשחרר אותו.

אוסאמה סעדי: אני התנגדתי לצו הזה בשנה שעברה.

אוסאמה סעדי: אני גם העליתי כמה הסתייגויות.

אוסאמה סעדי: גם חברי מקלב, כפי שאמרה בצדק היועצת המשפטית של הוועדה, העלה כמה נושאים.

אוסאמה סעדי: אני באופן עקרוני נגד הענקת סמכויות, אפילו אם זה עיכוב לכמה שעות, לאנשים שהם לא שוטרים.

אוסאמה סעדי: אני קורא את המכתב של כבוד השר לביטחון פנים.

אוסאמה סעדי: אני רואה בסעיף 7 כי הוא שוכנע שמתן הארכת הסמכויות חיונית לעובדי הרשות למילוי תפקידם.

אוסאמה סעדי: בסעיף 8 הוא מבקש מהוועדה להאריך את תוקף אישור הרשות כגוף שלעובדיו יוענקו סמכויות עיכוב ומעצר בהיקף המפורט בצווי הענקת הסמכויות המצ"ב.

אוסאמה סעדי: מה שצורף זה צו הענקת הסמכויות הישן.

<אפרת חקאק: הרישא זהה.

אוסאמה סעדי: אני מבקש לראות מה הצו.

<אפרת חקאק: הצו עצמו הוא בלי שמות.

אוסאמה סעדי: בסיפא הוא מבקש שתוקפו של צו זה יעמוד עד 10 באוגוסט.

אוסאמה סעדי: לא ראיתי מה הוא מבקש עכשיו.

אוסאמה סעדי: כל עוד אין פנייה מסודרת וחתומה על ידי השר, אי אפשר - -

<מאיר פוקס: אנחנו מבקשים אישור קבוע.

אוסאמה סעדי: איפה?

אוסאמה סעדי: לא ראיתי אישור קבוע.

ניסן סלומינסקי: מותר לנו לעשות גם אם אין בקשה של השר, אנחנו גוף מחוקק.

אוסאמה סעדי: הגוף שמבקש זה השר, לא אנחנו.

אוסאמה סעדי: אנחנו רק מאשרים.

ניסן סלומינסקי: אנחנו יכולים לחוקק אם אנחנו רוצים.

<אפרת חקאק: הם שלחו לנו נוסח מתוקן רק הבוקר.

<אפרת חקאק: התוכן הוא אותו תוכן.

אוסאמה סעדי: אני לא יודע אם השמות שמופיעים פה הם שמות קבועים, אם מחר הם יעבדו, אם מחר מישהו יתחלף.

אוסאמה סעדי: צריך כל הזמן להכשיר את האנשים האלה.

אוסאמה סעדי: עובדה שלקח כמה חודשים להכשיר אותם.

אוסאמה סעדי: אי אפשר לתת אישור קבוע, זה צריך להיות מוגבל בזמן.

אוסאמה סעדי: יכול להיות שמחר יפסיקו את זה, יכול להיות שמחר יציבו שוטרים, חיילים ולא יהיה צריך את הצו הזה.

אוסאמה סעדי: אני מתנגד לעניין של צו קבוע.

<מאיר פוקס: לא מדובר על צו קבוע.

ניסן סלומינסקי: אני מניח שהפעם נעשה את מה שעשינו בפעם הקודמת, בתקווה שלפעם הבאה יהיה כאן שינוי.

ניסן סלומינסקי: לא רק דבר כזה הזוי ששולחים לנו משהו ישן עם תאריך ישן, שזה לא מכובד, אלא שתהיה בדיקה מאוד יסודית.

ניסן סלומינסקי: המטרה שלי שזה לא יהיה חלם.

ניסן סלומינסקי: כמו שיש לכם בנושא הביטחוני סמכות של 3 שעות וב-3 שעות זה בהחלט סביר שמי שצריך להגיע יגיע ויטפל, כך גם אם מבריחים סמים או דבר כזה.

ניסן סלומינסקי: אני לא רוצה שנסתמך על חצי שעה.

ניסן סלומינסקי: אם כבר יש את האנשים, שיהיה אותו דבר.

ניסן סלומינסקי: אני כן רוצה שתיערך איזו שהיא עבודה בנושא של פיקוח על הנכנסים והיוצאים.

ניסן סלומינסקי: אם אין פיקוח, בשביל מה צריך רישום של כניסה?

ניסן סלומינסקי: אנחנו עושים צחוק מעצמנו.

ניסן סלומינסקי: אולי הרוב הגדול נשאר ולא יוצא.

ניסן סלומינסקי: לא שמעתי מדינה שככה פועלת.

ניסן סלומינסקי: אז נכון שיש כאלה שמתגנבים, שזה משהו אחר.

ניסן סלומינסקי: צה"ל צריך לעשות כך שלא יהיו שב"חים, כך לא יהיו כאלה שקופצים וחותכים את הגדר.

ניסן סלומינסקי: זה סיפור אחר.

ניסן סלומינסקי: פה זו הדלת הראשית.

ניסן סלומינסקי: איפה נשמע דבר כזה?

ניסן סלומינסקי: אני לא יודע איך נגרום למערכת לטפל בזה, אלא אם כן אני מטריח אתכם.

ניסן סלומינסקי: יכול להיות שזה יזיז את החוק הזה.

ניסן סלומינסקי: אולי החוק יבוא לפה לדיון.

ניסן סלומינסקי: משהו צריך להיעשות.

ניסן סלומינסקי: זה לא ככה.

ניסן סלומינסקי: אני לא רוצה להטריח אתכם בכוונה כל שנה.

ניסן סלומינסקי: מצד שני, זו מחאתנו, או ניסיון שלנו להניע את המערכת שתטפל בדברים האלה שהם לטובת כולם, אחרת זה סתם חלם.

אוסאמה סעדי: יש לכם סמכות עיכוב ליהודי מתנחל שעשה עבירה?

ניסן סלומינסקי: במערכת רעות אין הבדל.

<מורן קבלו: מדובר באזרחים ישראלים, לא מדובר בפלסטינים.

<ארז צידון: לפלסטינים יש מערכת שנקראת אבן מתגלגלת.

אוסאמה סעדי: זה חל על אבן מתגלגלת?

<ארז צידון: אבן מתגלגלת זה סמכויות אחרות.

ניסן סלומינסקי: כל מה שאתם מדברים זה על אזרחים ישראלים?

<ארז צידון: ישראלים וזרים.

אוסאמה סעדי: אז כל מה שאמרת לא קשור.

ניסן סלומינסקי: בהחלט קשור.

ניסן סלומינסקי: העניין של היציאה והכניסה לא קשור.

ניסן סלומינסקי: למה לא אמרתם שזה לא רלוונטי?

<מורן קבלו: זה נאמר בדיון הקודם.

<אפרת חקאק: ברור שהבעיה שהיושב-ראש הצביע עליה לא קשורה למערכת של רעות, לסמכות הזאת.

ניסן סלומינסקי: יחד אתכם יש גם את אנשי המינהל האזרחי?

<ארז צידון: פלסטינים עוברים במעברים להולכי רגל.

<ארז צידון: מערכות רעות מוצבות במעברים של רכבים.

<ארז צידון: הפלסטינים, למעט מקרים חריגים, לא עוברים במעברים של הרכבים כי אין אישור כניסה לרכבים פלסטינים להיכנס לארץ, לכן זה לא רלוונטי.

<ארז צידון: יש מערכת נפרדת שמנוהלת על ידי המינהל האזרחי לגבי הפלסטינים.

ניסן סלומינסקי: אם אני נוסע מעפרה או בית אל, אז לפני ירושלים יש לי את המחסום.

<ארז צידון: הוא לא מעבר מאוזרח.

<ארז צידון: אם אתה נוסע על כביש 5, על חוצה שומרון, זה מעבר מאוזרח.

<ארז צידון: גם מעבר הבקעה הוא מעבר שלנו.

<בני מיקניק: מערכת רעות היא מערכת של מינהל האוכלוסין במשרד הפנים.

<בני מיקניק: המערכת אמורה לבצע סגירת מעגל של כל מי שנכנס ויוצא מאיו"ש לתחומי הקו הירוק.

<בני מיקניק: היא מסוכרנת למערכת שנקראת מערכת רותם, שזו המערכת הבנילאומית.

<בני מיקניק: היא בעצם נותנת אינדיקציה לגבי כל מי שיוצא מתחומי מדינת ישראל.

<בני מיקניק: שתי המערכות האלו גם יחד נותנות אינדיקציה איפה נמצא כל אזרח במדינת ישראל, כולל זרים, כולל פלסטינים - האם הוא נמצא בתחומי הקו הירוק, האם הוא נמצא באיו"ש, האם הוא נמצא בחו"ל.

<בני מיקניק: המטרה הייתה להפוך את מערכת רעות שיהיה בה כל מסד הנתונים הפלסטיני, להוציא את אבן מתגלגלת.

<בני מיקניק: משרד הביטחון מסרב היום להעביר את הנתונים של הפלסטינים לתוך מערכת רעות.

<בני מיקניק: כתוצאה מזה מערכת רעות לא עובדת באופן המלא שלה, היא עובדת באופן החלקי שלה.

<בני מיקניק: מעבר לזה, כל המעברים הם לא מעברים, הם נקודות בדיקה.

<בני מיקניק: דרך אגב, החלטת ממשלה ב'43 אומרת שמי שינחה בנושא מעבר אנשים בגבולות זה מינהל האוכלוסין, משרד הפנים.

<בני מיקניק: מכיוון שלא מדובר במעבר גבול אלא בנקודת בדיקה, אז אף אחד לא מנחה על הפעולה הזאת.

<בני מיקניק: זה לא שנעשו פעולות.

<בני מיקניק: אתה מבקש מאיתנו לבצע פעולות.

<בני מיקניק: אנחנו היינו בדיונים בנושא הזה, ביקשנו לקבל את מסד הנתונים כדי שאפשר יהיה לפתח את מערכת רעות.

<בני מיקניק: אני לא בטוח שהפורום הזה זה הפורום שיצליח להניע את המהלך הזה.

<בני מיקניק: הממשלה צריכה להחליט אם לחוקק את חוק המעברים שייתן את הסמכות לעובדי המעברים לבצע פעולות אכיפה לגבי הפיצו"ח, רשות המסים וכו', ואם אנחנו רוצים לעשות סגירת מעגל.

<מאיר פוקס: הצו מוגבל בזמן.

<מאיר פוקס: תמיד הצווים מוגבלים בזמן.

<מאיר פוקס: אנחנו רוצים אישור קבוע.

<מאיר פוקס: הוועדה מאשרת את הנוסח של הצו, את היקף הסמכויות, היא לא מאשרת את העובדים.

<מאיר פוקס: אחרי שיש אישור עקרוני להיקף הסמכויות, בודקים את העובדים באופן פרסונאלי.

<בני מיקניק: צריך להבין שמדובר פה בחקירה שדרושה לחברי מעצר שהם עבריינים במדינת ישראל.

<בני מיקניק: אנחנו מנסים מזה זמן רב לשים עליהם את היד.

<בני מיקניק: יש לנו פה הזדמנות פז.

<בני מיקניק: זה לא כרגע משנה מוצאו, מינו, גילו, כלום.

ניסן סלומינסקי: אני אתן לכם אורכה לשנה.

<אפרת חקאק: אולי שהוועדה תאשר שנה וחצי, כדי שהארכה הבאה לא תהיה ביולי אלא בינואר 2018 או דצמבר 2017.

<אפרת חקאק: חבר הכנסת סעדי לא מתנגד לזה שיעצרו אנשים שהם דרושי חקירה, הוא מתנגד לרעיון שאין במעבר שוטרים או חיילים אלא עובדי מדינה שהם לא תחת הפיקוח של המשטרה או של צה"ל.

<אפרת חקאק: היושב-ראש מתנגד לעמדה הזאת.

<אפרת חקאק: זו מחלוקת עקרונית-מהותית.

ניסן סלומינסקי: אני מסכים לשנה וחצי כדי שזה לא ייפול בסוף מושב.

ניסן סלומינסקי: מי בעד לתת אורכה של שנה וחצי?

<אפרת חקאק: עד סוף דצמבר 2017.

ניסן סלומינסקי: מי בעד?

ניסן סלומינסקי: בעד – 2

ניסן סלומינסקי: נמנעים – אין